பாராளுமன்றம் நேற்று சபாநாயகர் கரு ஜயசூரியவின் தலைமையில் காலை 10.30 மணிக்குக் கூடியது. வழமையான நடவடிக்கைகளை யடுத்து மேற்படி விவாதம் தொடர்பில் தெரிவித்த சபை முதல்வர் லக்ஷ்மன் கிரியெல்ல கட்சித் தலைவர்கள் கூட்டத்தில் மேற்கொள்ளப்பட்ட முடிவிற்கிணங்க காணாமற்போனோர் தொடர்பான அலுவலகத்தை ஸ்தாபிப்பதற்கான சட்டமூலம் மீதான விவாதத்தைத் தொடர்ந்து நடத்தி இன்று 12ம் திகதி 2 மணிக்கு வாக்கெடுப்பு நடத்துவது தொடர்பில் அறிவித்தார். அச்சமயம் அதற்கு எதிர்ப்புத் தெரிவித்த கூட்டு எதிர்க்கட்சி எம்.பி. தினேஷ் குணவர்தன இன்று (12ம் திகதி) முழுநாள் விவாதத்தை முன்னெடுத்து இன்று மாலை அல்லது பிறிதொரு தினத்தில் வாக்கெடுப்பை நடத்தலாம் என்ற யோசனையை முன்வைத்தார்.